Toimintaohje lintuinfluenssaepäilyn kohdalla

Suomessa on todettu H5N1-lintuinfluenssaa kuolleissa linnuissa ja turkistarhaepäilyissä. Tartunta ihmiseen on epätodennäköinen ja vaatii läheisen kontaktin sairastuneeseen eläimeen, raatoon tai eritteisiin.

## **Tartuntaa voi epäillä, jos molemmat ao. kriteerit täyttyvät:**

1) Potilaalla on tiedossa oleva altistuminen lintuinfluenssalle

* Potilaalla on ollut 10–14 vrk sisällä suora kosketus eläviin tai kuolleisiin tartunnan saaneisiin lintuihin/eläimiin, niiden ulosteisiin tai muihin elimistön nesteisiin tai eritteisiin.
* Vierailu tai työskentely tilassa, jossa on tai on ollut lintuinfluenssaan sairastunut lintu/eläin.
* Kosketus eritteillä tahraantuneisiin pintoihin, joissa on ollut sairaita lintuja/eläimiä.
* Läheinen kontakti lintuinfluenssaan sairastuneeseen henkilöön.

**JA**

2) Henkilöllä on äkillinen influenssan kaltainen taudinkuva (kuume >38 astetta ja/tai hengitystieoireet esim. yskä, hengitysvaikeus).

## **Jos epäillään tartuntaa:**

Lintuinfluenssaepäilyn kohdalla hoitava lääkäri konsultoi virka-aikana infektiolääkäriä (p. 040 5522 171) tai klo 15.30–22.00 OYS infektiopäivystäjää (p. 050 5258 485).

Mikäli infektiopäivystäjällä herää epäily lintuinfluenssasta, kotikuntoinen potilas ohjataan dekontaminaatiotilaan (ambulanssireittiä pitkin B talon taakse). Tila sijaitsee ambulanssihallin päädyssä, johon löytyy ovelta oma soittokello (valinta päivystys). Päivystyksen sairaanhoitaja ottaa tarvittavat näytteet dekontaminaatiotilassa.

Näytteitä voidaan ottaa myös Oulaskankaalla ja muissa alueen terveyskeskuksissa, jos asia sovitaan etukäteen.

## **Näytteiden otto**

Näytteenottaja pukeutuu ilmaeristysvarusteisiin (visiiri, FFP3-hengityssuojain, suojatakki ja suojakäsineet). Nämä riisutaan näytteenottotilassa (entinen covid-näytteiden ottotila) roska-astiaan.

Potilaasta otetaan kaksi samalla tavalla otettua näytettä, -ZoonNhO (20857) nenä-nielutikkunäytettä. Molemmat näytteet otetaan erillisiin putkiin ja eri näytteenottotikulla. Näytteet pakataan tuplapusseihin. Jokaiseen pussiin potilaan nimi ja henkilötunnus. Näyte toimitetaan laboratorioon, joka toimittaa sen eteenpäin HUS:iin. Soita laboratorioon ennen näytteenvientiä. (HUOM! Laboratoriolla on oma Nordlabin-ohje näytteen eteenpäin toimittamiseksi).

## **Potilaan hoitopaikka**

Mikäli vointi sallii, potilas ohjataan kotiin sairastamaan. Muussa tapauksessa konsultoidaan sisätautien päivystäjää. Mikäli potilas otetaan sairaalahoitoon, hänet hoidetaan ilma-kosketusvarotoimin Sike1:llä ilmaeristyshuoneessa. Alla ohjeistus osastolle ilma- ja kosketusvarotoimista.

## **Turkistarhoilla työskentelevien näytteet**

Jos turkistarhalla todetaan lintuinfluenssaa, kaikki turkistarhalla eläinten kanssa kontaktissa olleet henkilöt testataan riippumatta siitä, ovatko henkilöt suojautuneet asianmukaisesti. Näytteinä otetaan tikkunäyte nenästä (-ZooNho) (20857) ja seerumista lintuinfluenssavasta-ainemääritys (4419). Henkilöt testataan myös altistumisen loputtua viikon ja kolmen viikon kohdalla tikkunäyte (-ZooNho) ja kolmen viikon kohdalla seerumista lintuinfluenssavasta-ainemääritys (4419).

Lisäksi työntekijät testataan, jos oireita ilmaantuu.

## **Varotoimet**

Potilasta hoidetaan ilma- ja kosketusvarotoimin, kun hänellä epäillään/on todettu lintuinfluenssa.

Potilaan hoidossa **huomioitavaa tavanomaisten varotoimien** lisäksi:

|  |  |
| --- | --- |
| **Huonesijoitus** | Alipaineistettu potilashuone, jossa oma WC ja suihku sekä sulkutila.  Potilashuoneen ilmanpaine säädetään alhaisemmaksi kuin osaston käytävän ilmanpaine. |
| **Huoneen varustelu** | Tämä ohjeistus helposti saatavilla.  Huone-/potilaskohtaiset hoito-, tutkimus- ja apuvälineet.  Tarvittavat suojaimet.  Huonekohtaiset siivousvälineet, pyykki- ja jäteastiat.  Eritetahra desinfektioaine kloori 1000 ppm. |
| **Tiedottaminen** | Oveen merkintä: Vierailijat ottakaa yhteyttä hoitohenkilökuntaan ennen huoneeseen menoa.  Ilma- ja kosketusvarotoimista tiedotetaan muita hoitoon osallistuvia yksiköitä ja jatkohoitopaikkaa.  Hoitosuunnitelmaan merkintä varotoimista. |
| **Laboratorionäytteet** | OYSissa laboratorionäytteitä tilatessa valitse WebLabin eristysvalikosta ilma- ja kosketuseritys, joka poistetaan varotoimien päätyttyä.  Näytteenoton jälkeen riisu suojakäsineet, desinfioi kädet ja pue uudet suojakäsineet, pyyhi näyteputkien pinnat ja laita putket puhtaaseen kertakäyttöiseen kaarimaljaan. Huoneen ulkopuolella liimaa näytetarrat ja laita ohjeistuksen mukaan näytteet suljettavaan pussiin (esim. minigrip). |
| **Varotoimien kesto** | 14 vrk oireiden alusta ja oireettomilla aika lasketaan positiivisesta testistä alkaen. |
| **Käsihuuhteen käyttö** | Huoneeseen mennessä ja sieltä poistuessa.  Ennen suojakäsineiden ja muiden suojainten pukemista ja niiden riisumisen jälkeen.  Desinfioi kädet ja vaihda suojakäsineet: ennen aseptisia toimenpiteitä, hoitotoimenpiteiden välissä, eritteiden käsittelyn jälkeen.  Ota huoneen kaapeista tarvittavat hoitovälineet desinfioiduin käsin. |
| **Suojaimet**  (kertakäyttöiset) | **FFP2/FFP3- luokan hengityksensuojain ja suojalasit/kokokasvovisiiri.** **Lähihoidossa pitkähihainen nesteitä läpäisemätön suojatakki** **ja** **suojakäsineet.** Hiussuojaimen käyttö ei ole välttämätöntä.  [Suojainten pukeminen ja riisuminen aerosolia tuottavissa toimenpiteissä (COVID-19 / influenssapotilas) YouTube](https://www.youtube.com/watch?v=WjEszRvA5oM)  [Hengityksensuojaimen pukeminen](https://www.filha.fi/wp-content/uploads/2020/02/Hengityksensuojaimen-pukeminen.pdf) |
| **Suojainten pukeminen ja riisuminen** | Tulosta suojainten pukemis- ja riisumisjärjestys tästä:  [Suojainten pukemis- ja riisumisjärjestys](https://www.ppshp.fi/dokumentit/_layouts/15/WopiFrame.aspx?sourcedoc=%7BF3DB029A-65BB-4B26-99B5-6557C5E8A1E6%7D&file=Suojainten%20pukemis-%20ja%20riisumisj%C3%A4rjestys.docx&action=default&DefaultItemOpen=1)  Hengityksensuojain ja suojatakki puetaan potilashuoneen sulkutilassa. Suojakäsineet puetaan potilashuoneessa.  Suojakäsineet ja suojatakki riisutaan potilashuoneessa.Hengityksensuojain riisutaan sulkutilassa. |
| **Muu henkilökunta** | Ilmoittautuminen kansliassa ennen huoneeseen menoa. Sama suojavaatetus kuin osaston henkilökunnalla. |
| **Tutkimukset ja toimenpiteet** | Ensisijaisesti potilashuoneessa.  Osaston ulkopuolisessa tutkimuksessa potilas kuljetetaan suoraan tutkimus-/hoitotilaan, jossa henkilökunta käyttääsamoja suojaimia kuin osastolla: **FFP2/FFP3- luokan hengityksensuojain ja suojalasit/kokokasvovisiiri.** **Lähihoidossa pitkähihainen nesteitä läpäisemätön suojatakki** **ja suojakäsineet.**  Tutkimuksen jälkeen potilas kuljetetaan välittömästi takaisin omaan huoneeseen. |
| **Potilaan kuljettaminen** | Potilaalla kirurginen suu-nenäsuojus, mikäli mahdollista.  Kuljettaja: **Käsien desinfektio ja FFP3-luokan hengityksensuojain**. Ennen kuljettamista pyyhi sängyn kaiteet kloorilla 1000 ppm. |
| **Hoito-, tutkimus- ja apuvälineet ja niiden huolto** | **Ensisijaisesti kertakäyttöisiä.** Puhdista ja desinfioi monikäyttöiset välineet huuhtelu- ja desinfiointikoneessa (dehu), jos mahdollista. Muussa tapauksessa käytä pesevää pintadesinfektioainetta, tai yleispuhdistusainetta ja denaturoitua alkoholia. |
| **Viihdytysvälineet, lelut** | Potilaskohtaisessa käytössä hoitojakson ajan ja niiden on oltava desinfioitavissa. Ensisijaisesti tuodaan lapselle omia leluja kotoa. |
| **Potilaan ohjaus** | Potilaalle ohjataan oikea yskimishygienia ja käsien desinfektio. |
| **Vierailijat** | Ohjaa vierailijoille käsihygienia ja FFP3-luokan hengityksensuojaimen oikea pukeminen ja riisuminen. |
| **Potilaan liikkuminen potilashuoneen ulkopuolella** | Potilas saa poistua huoneesta vain tutkimuksia ja hoitoja varten. |
| **Ruokailu** | Potilashuoneessa. Tavalliset ruokailuvälineet, ruokatarjottimen palautus ja pesu muiden astioiden kanssa. |
| **Siivous** | Samat suojaimet kuin osaston henkilökunnalla.  Päivittäinen siivous yleispuhdistusaineella.  Huonekohtaiset siivousvälineet, mikrokuitukankaiset tai kertakäyttöiset siivousliinat.  Loppusiivouksessa kosketuspinnat **kloorilla 1000 ppm**. Väliverhot ja mahdolliset ikkunan sivuverhot vaihdetaan. Verhokappoja ei tarvitse vaihtaa, jos niissä ei ole roiskeita/näkyvää likaa.  **Osastoepidemiassa:** pyyhitään henkilökunnan taukotilojen, yleisten tilojen kosketuspinnat sekä wc-tilat 2 x päivässä kloori 1000 ppm. Huonekohtaiset siivousvälineet. |
| **Likapyykki ja jätteet** | Pakataan huoneessa pyykkisäkkiin/jätesäkkiin. Ei merkitä. |
| **Vuodevaatteet** | Peitto, tyynyt ja vaahtomuovipatjan monikäyttöinen suoja laitetaan huoneessa suoraan pyykkisäkkiin. Patjan hygieniasuoja pyyhitään kloorilla 1000 ppm tai lähetetään pesulaan. |
| **Vainajan käsittely ja kuljettaminen** | Henkilökunta käyttää samoja suojaimia kuin potilasta hoidettaessa.  Ennen vainajan kuljettamista pyyhi sängyn kaiteet kloorilla 1000 ppm.  Käytä käsihuuhdetta ennen kuljetusta ja sen jälkeen. Pue suojakäsineet ennen vainajan siirtoa. |